  Анжелика Тихонова корреспондент Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын Шабердӥ трактэз тупатъяны кутскизы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Шабердӥ трактысь сюреслэсь кык люкетсэ тупатъялозы: «Башнефть» заправка дорысен «Малиновая гора» дугдылонниозь но «Лукойл» заправка дорысен Вараксино посёлокын автобусъёслы котырскон интыозь. Сюресэз инъет луись сӥосыз дорозь вуыса лэсьтозы «Малиновая гора» дугдылонни дорын пыдын ветлӥсьёсты кышкытлыклэсь утён понна сюрес вамен выжонэз мукет азе выжтозы но «кышкыттэм шормуӵ» лэсьтозы. Со сяна, 2 сюрс 631 метре бортовой изъёс тырозы, сюрес дуръёсты юнматозы. Верам сюрес люкетъёс вискысь интыын сюреслэсь кык сӥзэ воштозы. Тупатъян ужъёс сюреслэн одӥг чураз мыно, машинаос реверсивной амалэн ветлозы Тодэ вайытом, кемалась ӧвӧл Ижкарын эшшо кык урамысь сюресъёсты тупатъяны кутскизы, огзэ соос пӧлысь – инъет луись сӥосыз дорозь вуыса.  Тегъёс: Ижкар Удмуртия сюресъёс тупатъянужъёс  